Rozhodnutie Komisie

z 22. januára 2002,

ktorým sa mení a dopĺňa rozhodnutie 93/402/EHS týkajúce sa podmienok zdravia zvierat a veterinárnej certifikácie na dovozy čerstvého mäsa z juhoamerických krajín, najmä z Argentíny

(oznámené pod číslom dokumentu C(2002) 287)

(Text s významom pre EHP)

(2002/45/ES)

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na smernicu Rady 72/462/EHS z 12. decembra 1972 o problémoch zdravotnej a veterinárnej prehliadky pri dovoze hovädzieho dobytka, oviec, kôz, ošípaných a čerstvého mäsa alebo mäsových výrobkov z tretích krajín [1], naposledy zmenenú a doplnenú nariadením (ES) č. 1452/2001 [2] a najmä na jej články 15 a 16 ods. 1,

keďže:

(1) podmienky zdravia zvierat a veterinárnej certifikácie pre dovoz čerstvého mäsa z Argentíny, Brazílie, Čile, Kolumbie, Paraguaja a Uruguaja sú ustanovené rozhodnutím Komisie 93/402/EHS z 10. júna 1993, ktoré sa týka podmienok zdravia zvierat a veterinárnej certifikácie na dovoz čerstvého mäsa z juhoamerických krajín [3], naposledy zmeneným a doplneným rozhodnutím 2001/842/ES [4];

(2) sa dňom 13. marca 2001 v Argentíne potvrdili ohniská slintačky a krívačky a zaviedol sa program vakcinácie hovädzieho dobytka proti slintačke a krívačke;

(3) rozhodnutím Komisie 2001/276/ES [5] Komisia pozastavila dovoz z Argentíny do spoločenstva všetkých kategórií čerstvého mäsa z druhov náchylných na slintačku a krívačku;

(4) na účely preskúmania epidemiologickej situácie týkajúcej sa slintačky a krívačky a príslušných kontrolných opatrení sa uskutočnila misia Komisie medzi 19. a 30. novembrom 2001;

(5) toto preskúmanie ukázalo, že zodpovedné argentínske veterinárne orgány vyriešili väčšinu nedostatkov vrátane tých, ktoré sa zistili počas predchádzajúcich misií, a že nákazová situácia sa teraz v mnohých provinciách stabilizovala. Požadovali sa však ďalšie záruky;

(6) zodpovedné veterinárne orgány Argentíny poslali potrebné doplňujúce údaje a požadované záruky a preto je vhodné povoliť dovoz vykosteného čerstvého hovädzieho mäsa určeného pre ľudskú spotrebu z niektorých provincií a určitého mäsa a vnútorností získaných z hovädzieho dobytka na priame spracovanie na krmivo pre spoločenské zvieratá;

(7) z tohto dôvodu by sa malo rozhodnutie 93/402/EHS príslušne zmeniť a doplniť;

(8) toto rozhodnutie sa do troch mesiacov preskúma vzhľadom na vývoj situácie;

(9) opatrenia uvedené v tomto rozhodnutí sú v súlade so stanoviskom Stáleho veterinárneho výboru,

PRIJALA TOTO ROZHODNUTIE:

Článok 1

Prílohy I a II k rozhodnutiu 93/402/EHS sa nahrádzajú prílohou k tomuto rozhodnutiu.

Článok 2

Veterinárne osvedčenie ustanovené v rozhodnutí Komisie 93/402/EHS v prílohe III vzor A časť 2 zaslané z Argentíny sa musí doplniť o toto zdravotné potvrdenie:

"Horeuvedené vykostené čerstvé mäso sa získalo zo zvierat, ktoré nepochádzajú z oblasti, kde sa v priebehu predchádzajúcich 60 dní vyskytlo ohnisko slintačky a krívačky. Okrem toho vykostené mäso nepochádza zo zvierat zo susedných oblastí."

Článok 3

Toto rozhodnutie sa bude uplatňovať od 1. februára 2002 po preskúmaní v Stálom veterinárnom výbore stanovenom termíne 22 a 23. januára 2002.

Článok 4

Toto rozhodnutie je adresované členským štátom.

V Bruseli 22. januára 2002

Za Komisiu

David Byrne

člen Komisie

[1] Ú. v. ES L 302, 31.12.1972, s. 28.

[2] Ú. v. ES L 198, 21.7.2001, s. 11.

[3] Ú. v. ES L 179, 22.7.1993, s. 11.

[4] Ú. v. ES L 301, 30.11.2001, s. 45.

[5] Ú. v. ES L 95, 5.4.2001, s. 41.

--------------------------------------------------

PRÍLOHA

PRÍLOHA I

Popis území Južnej Ameriky ustanovených na účely certifikácie zdravia zvierat

Krajina | Územie | Popis územia |

Kód | Verzia |

Argentína | AR | 01/2001 | Celá krajina |

AR-1 | 01/2002 | Provincie Buenos Aires, Catamarca, Chaco, Chubut, Córdoba, Corrientes, Entre Ríos, Formosa, Jujuy, La Rioja, Mendoza, Misiones, Neuquen, Rio Negro, Salta, San Juan, San Luis, Santa Cruz, Santa Fe, Tierra del Fuego a Tucuman |

Brazília | BR | 01/93 | Celá krajina |

BR-1 | 02/2001 | Štáty: Rio Grande do Sul, Parana, Minas Gerais, (okrem regionálnych delegácií Oliveira, Passos, São Gonçalo de Sapucai, Setelagoas a Bambuí), São Paulo, Espírito Santo, Mato Grosso do Sul (okrem obcí Sonora, Aquidauana, Bodoquena, Bonito, Caracol, Coxim, Jardim, Ladario, Miranda, Pedro Gomes, Porto Murtinho, Rio Negro, Rio Verde do Mato Grosso a Corumba), Santa Catarina Goias a regionálne jednotky Cuiaba (okrem obcí San Antonio de Leverger, Nossa Senhora do Livramento, Pocone a Barão de Melgaço), Caceres (okrem obce Caceres), Lucas do Rio Verde, Rondonopolis (okrem obce Itiquiora), Barra do Garças a Barra do Bugres v Mato Grosso |

Čile | CL | 01/93 | Celá krajina |

Kolumbia | CO | 01/93 | Celá krajina |

CO-1 | 01/93 | Zóna vymedzená týmito hranicami: od miesta, kde sa rieka Murri vlieva do rieky Atrato, po prúde rieky Atrato až k miestu, kde sa ústí do Atlantického oceánu, od tohto miesta k panamskej hranici pozdĺž atlantického pobrežia až po Cabo Tiburon, od tohto miesta k Tichému oceánu pozdĺž kolumbijsko-panamskej hranice, od tohto miesta k ústiu rieky Valle pozdĺž tichomorského pobrežia a od tohoto miesta v priamej línii až k miestu, kde sa rieka Murri vlieva do rieky Atrato |

CO-2 | 01/93 | Obce Arboletas, Necocli, San Pedro de Uraba, Turbo, Apartado, Chigorodo, Mutata, Dabeiba, Uramita, Murindo, Riosucio (pravý breh rieky Atrato) a Frontino |

CO-3 | 01/93 | Zóna vymedzená týmito hranicami: od ústia rieky Sinu do Atlantického oceánu proti prúdu rieky Sinu k jej hornému toku Alto Paramillo, od tohto miesta po Puerto Rey na pobreží Atlantického oceánu pozdĺž hranice medzi departementmi Antiquia a Cordoba a od tohto miesta po ústie rieky Sinu pozdĺž atlantického pobrežia |

Paraguaj | PY | 01/93 | Celá krajina |

Uruguaj | UY | 01/2001 | Celá krajina |

PRÍLOHA II

Záruky zdravia zvierat požadované pri certifikácii [1]

Krajina | Územie | Vzorové osvedčenie pre čerstvé mäso | Vzorové osvedčení pre vnútornosti | Vzorové osvedčenie pre vykostené čerstvé mäso (nepoužíva sa pre vnútornosti) |

Druhy | z hovädzieho dobytka | z oviec | Druhy |

Hovädzí dobytok | Ovce, kozy | Ošípané | Nepárno-kopytníci | ĽS | MP | KZ | ĽS | KZ | Hovädzí dobytok | Ovce, kozy | Ošípané | Nepárno-kopytníci |

1 | 2 | 3 | 4 |

Argentína | AR | — | — | — | D | — | — | — | — | — | — | — | — | — | — | — | D |

AR-1 | — | — | — | D | — | — | — | — | — | F | — | — | A | — | — | D |

Brazília | BR | — | — | — | D | — | — | — | — | — | — | — | — | — | — | — | D |

BR-1 | — | — | — | D | — | — | — | — | — | F | — | — | A | — | — | D |

Čile | CL | B | B | H | D | B | B | B | B | B | B | B | B | A | C | H | D |

Kolumbia | CO | — | — | — | D | — | — | — | — | — | — | — | — | — | — | — | D |

CO-1 | — | — | — | D | — | — | — | — | — | — | — | — | A | — | — | D |

CO-2 | — | — | — | D | — | — | — | — | — | — | — | — | — | — | — | D |

CO-3 | — | — | — | D | — | — | — | — | — | — | — | — | A | — | — | D |

Paraguaj | PY | — | — | — | D | — | — | — | — | — | F | — | — | A | — | — | D |

Uruguaj | UY | B | B | — | D | B | B | B | B | B | F B | — | G B | A | C | — | D |

--------------------------------------------------